

**REPUBLIKA HRVATSKA**

**MINISTARSTVO ZAŠTITE OKOLIŠA I ZELENE TRANZICIJE**

**POZIV ZA DODJELU FINANCIJSKIH SREDSTAVA ZA PROJEKTE UBLAŽAVANJA I PRILAGODBE KLIMATSKIM PROMJENAMA U BOSNI I HERCEGOVINI**

**OBRAZAC 3. IZJAVA VODEĆEG PARTNERA I/ILI PARTNERA**

Ovu izjavu popunjavaju i Vodeći partner i Partner (ako je primjenjivo), svatko zasebno

Ja, ,

(ime i prezime, adresa, JIB ili drugi identifikacijski broj/kod i funkcija)

dolje potpisani, kao osoba ovlaštena za zastupanje Vodećeg partnera/Partnera[[1]](#footnote-1) *(odabrati „Vodeći partner“ ili „Partner“ ovisno o ulozi u projektnom prijedlogu, izbrisati ovu uputu te ulogu koja nije primjenjiva i navedeno primijeniti u ostatku dokumenta)*

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,**

(*navesti naziv, JIB ili drugi identifikacijski broj/kod i adresu Vodećeg partnera/Partnera te izbrisati ovu uputu)*

osobno i u ime Vodećeg partnera /Partnera potvrđujem da su podaci sadržani u dokumentaciji projektnog prijedloga

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,**

(*navesti naziv projektnog prijedloga te izbrisati ovu uputu)*

za Poziv za dodjelu financijskih sredstava za projekte ublažavanja klimatskih promjena i prilagodbe u BIH, **istiniti i točni**.

Poštujući načelo zabrane višestrukog dodjeljivanja bespovratnih sredstava, osobno i u ime Vodećeg partnera/Partnera potvrđujem da iz proračuna Europske Unije i/ili državnog proračuna Republike Hrvatske nisu primljena bespovratna sredstva koji se odnose na isto djelovanje.

Poštujući načelo izbjegavanja dvostrukog financiranja, osobno i u ime Vodećeg partnera/Partnera potvrđujem da predloženi prihvatljivi troškovi (izdaci) nisu prethodno (su)financirani bespovratnim sredstvima Europske Unije i/ili državnog proračuna Republike Hrvatske, niti da će isti troškovi (izdatci), neovisno o okolnostima, biti dvaput financirani iz proračuna Europske Unije i/ili državnog proračuna Republike Hrvatske. Navedeno znači i da trošak (izdatak) prijavljen u zahtjevu za nadoknadu sredstava jednog od fondova EU ili Republike Hrvatske nije prijavljen za potporu drugog fonda ili instrumenta EU ili Republike Hrvatske ili za potporu istog fonda u okviru drugog programa. Također, primam na znanje činjenicu i potvrđujem da trošak (izdatak) koji je financiran iz nacionalnih javnih izvora ne može biti/nije financiran iz proračuna Europske Unije i Republike Hrvatske i obrnuto.

Potpisom ove Izjave osobno i u ime Vodećeg partnera/Partnera potvrđujem da su na strani Vodećeg partnera/Partnera **ispunjeni preduvjeti za sudjelovanje u postupku dodjele bespovratnih sredstava**, odnosno da se Vodećeg partnera/Partner niti dolje spominjane osobe **ne nalaze niti u jednoj od situacija**:

1. da je Vodeći partner/Partner odnosno osobe ovlaštene po zakonu za zastupanje proglašen krivim zbog **teškog profesionalnog propusta[[2]](#footnote-2)**;
2. da nije ispunjena obveza isplate **plaća** zaposlenicima, **plaćanja doprinosa za financiranje obveznih osiguranja** ili plaćanja **poreza** u skladu s važećim propisima. U pogledu ove točke, smatra se prihvatljivim da Vodeći partner/Partner nije udovoljio spomenutim obvezama, ako mu, sukladno posebnom propisu, plaćanje tih obveza nije dopušteno ili mu je odobrena odgoda plaćanja;
3. da je Vodećem partneru/Partneru utvrđeno **teško[[3]](#footnote-3) kršenje ugovora zbog neispunjavanja obveza iz Ugovora o dodjeli bespovratnih sredstva** koji je potpisan nakon provedbe drugog postupka dodjele bespovratnih sredstava postupka (su)financiranog sredstvima Europske unije, odnosno Europskih strukturnih i investicijskih fondova;
4. da je Vodeći partner/Partner u **sukobu interesa[[4]](#footnote-4)** u predmetnom postupku dodjele bespovratnih sredstava;
5. da Vodeći partner/Partner nije izvršio povrat sredstava prema odluci nadležnog tijela;
6. da je Vodeći partner/Partner u postupku prisilnog povrata sredstava;
7. da Vodeći partner/Partner ne udovoljava obvezama u skladu s odobrenom obročnom otplatom duga;

Poštujući **načelo dodatnosti**, ujedno potvrđujem, u svoje ime i u ime Vodećeg partnera/Partnera da, u dijelu u kojem traži sufinanciranje u predmetnom postupku dodjele bespovratnih sredstava, Vodeći partner/Partnera nema osigurana sredstva za provedbu projekta na način, u opsegu i vremenskom okviru kako je opisano u projektnom prijedlogu, odnosno potporom se osigurava dodana vrijednost, bilo u opsegu ili kvaliteti aktivnosti, ili u pogledu vremena potrebnog za ostvarenje cilja/ciljeva projekta.

Potpisom ove Izjave osobno i u ime Vodećeg partnera/Partnera također potvrđujem:

* da će Vodeći partner/Partner osigurati učinkovitu uporabu sredstava u skladu s načelima ekonomičnosti, učinkovitosti i djelotvornosti te dostatne i stabilne izvore financiranja;
* da su tražena bespovratna sredstva za projekt u skladu s maksimalnim propisanim intenzitetom potpore (najvišim postotkom);
* da Vodeći partner/Partner nije dostavio lažne podatke pri dostavi dokumenata;
* da se projekt provodi u potpunosti na prihvatljivom zemljopisnom području;
* da su aktivnosti projekta u skladu s prihvatljivim aktivnostima Poziva;
* da je projekt u skladu s drugim relevantnim politikama EU;
* da je projekt spreman za početak provedbe aktivnosti projekta i njihov završetak u skladu s planom aktivnosti navedenim u Prijavnom obrascu;
* da projekt u trenutku podnošenja projektnog prijedloga nije fizički niti financijski završen;
* da je projekt u skladu s horizontalnim politikama Europske unije o održivom razvoju, ravnopravnosti spolova i nediskriminaciji, odnosno projekt doprinosi ovim politikama ili je neutralan u odnosu na njih;
* da će Vodeći partner/Partner osigurati odgovarajuće administrativne kapacitete za provedbu projekta;
* da su Vodeći partner i Partner izravno odgovorni za pripremu, provedbu i dovršetak projekta u cijelosti;
* da će Vodeći partner/Partner osigurati održivost projekta i projektnih rezultata te trajnost projekta na način da se neposredni učinci i rezultati ulaganja ostvareni provedbom projekta očuvaju i koriste pod uvjetima pod kojima su odobreni;
* da Vodeći partner/Partner ima pravo provesti planirane zahvate na građevini i namjenom povezanim građevinama projektne cjeline;
* da se daje suglasnost za prikupljanje osobnih podataka u svrhu provođenja postupka dodjele bespovratnih sredstava te u krajnosti i sklapanje Ugovora o dodjeli bespovratnih sredstava;
* da osnovne informacije o projektnom prijedlogu (naziv Vodećeg partnera, naziv Partnera, naziv projekta, sažetak projekta, jedinstveni broj prijave i zatraženi iznos) mogu biti objavljene na mrežnim stranicama Ministarstva zaštite okoliša i zelene tranzicije.

**Pod kaznenom i materijalnom odgovornošću**, u svoje ime i u ime Vodećeg partnera/Partnera potvrđujem da sam kao Vodeći partner/Partner i kao po zakonu ovlaštena osoba za zastupanje Vodećeg partner/Partnera svjestan da će se **u slučaju lažne izjave** ili **lažnih podataka** primijeniti za to propisane kazne i sankcije.

|  |
| --- |
| U < *umetnuti mjesto* >, dana < *umetnuti* *datum* > 20 < umetnuti godinu).Vodeći partner/Partner < *ili umetnuti, ako je primjenjivo - osoba po zakonu ovlaštena za zastupanje Vodeći partner/Partner* >Funkcija < *umetnuti* >Potpis < *umetnuti ime i prezime* > i pečat < *umetnuti* > |

1. Upisati puni naziv, JIB ili drugi identifikacijski broj/kod i adresu Vodećeg partnera/Partnera [↑](#footnote-ref-1)
2. Profesionalni propust predstavlja postupanje protivno propisima iz područja prava koje uređuje obavljanje njegove djelatnosti, prava okoliša, socijalnog i radnog prava, uključujući kolektivne ugovore, a osobito obvezu isplate ugovorene plaće, prava tržišnog natjecanja, prava intelektualnog vlasništva te postupanje protivno pravilima struke. [↑](#footnote-ref-2)
3. Teško kršenje ugovora je kršenje ugovora u pogledu kojeg je nadležno tijelo izvršilo jednostrani raskid te je zatražen povrat cjelokupnog iznosa dodijeljenih sredstava, a radi se o sredstvima čiji povrat je po navedenoj osnovi zatražen u odnosu na bilo koji postupak dodjele bespovratnih sredstava iz bilo kojeg fonda EU. [↑](#footnote-ref-3)
4. Općenito, radi se o situaciji u kojoj se dolazi u priliku svojom odlukom ili drugim djelovanjem pogodovati sebi ili sebi bliskim osobama, društvenim skupinama i organizacijama. [↑](#footnote-ref-4)